Cwestiynau Cyffredin ynglŷn ag Amgylchiadau Arbennig

Pryd ddylwn i gyflwyno ffurflen amgylchiadau arbennig?

Os oes gennych amgylchiadau meddygol/personol a allai fod wedi effeithio ar eich perfformiad academaidd, dylech gyflwyno ffurflen amgylchiadau arbennig. Gall enghreifftiau gynnwys, ymhlith pethau eraill:

* salwch tymor byr neu hirdymor;
* trafferthion ariannol difrifol;
* trafferthion sylweddol yn gysylltiedig â llety;
* profedigaeth;
* rhesymau lliniarol eraill.

Pa amgylchiadau nad ydym yn eu hystyried yn rhai arbennig?

Nid yw’r rhestr ganlynol yn cael eu hystyried yn amgylchiadau arbennig:

* Trafferthion gyda chyfrifiaduron;
* dim modd defnyddio adnoddau;
* dyddiad cau i gyflwyno mwy nag un darn gwaith ar yr un dydd;
* trafferth i ymdopi â deunydd academaidd;
* cymryd rhan mewn gweithgareddau adrannol, er enghraifft gemau argyfwng, cynyrchiadau perfformio, neu deithiau astudio;
* gweithgareddau anacademaidd, sy’n cynnwys unrhyw waith rhan-amser y tu allan i'r brifysgol.

Sut ddylwn i gyflwyno amgylchiadau arbennig?

Rhaid llenwi'r ffurflen, sydd i'w chael yn:

<https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/specialcircumstances/Ffurflen-Amgylchiadau-Arbennig-2022-23-Terfynol-Medi-2022.docx> ac ar ôl ei llenwi anfonwch y ffurflen ymlaen, gyda'r holl dystiolaeth berthnasol, i'r adrannau lle’r ydych yn astudio eich modiwlau. Mae rhestr o Staff Cyswllt yr Adrannau i'w gweld yn: <https://www.aber.ac.uk/cy/academic-registry/handbook/taught-schemes/stafflist/>

Pa fath o dystiolaeth fydd angen i mi ei chyflwyno i ategu fy amgylchiadau arbennig?

Rhaid cyflwyno tystiolaeth ddogfennol annibynnol lle bo modd. Rhaid i’r holl dystiolaeth fod yn berthnasol i ddyddiad yr asesiad/asesiadau. Mae dogfennau derbyniol yn cynnwys, ymhlith eraill:

(i) tystysgrif feddygol/iechyd;

(ii) tystysgrif marwolaeth;

(iii) llythyr o gefnogaeth/esboniad gan wasanaeth cymorth yn y Brifysgol, neu sefydliad cymorth allanol addas. I weld manylion llawn y mathau o lythyrau y gall y Brifysgol eu darparu, ewch i: <https://faqs.aber.ac.uk/index.php?id=2490>

(iv) Weithiau mae absenoldeb o asesiad dosbarth oherwydd bod myfyriwr yn cynrychioli Prifysgol Aberystwyth mewn chwaraeon Prifysgol swyddogol yn cael ei dderbyn, ond **rhaid** cyflwyno cadarnhad swyddogol yn dystiolaeth ategol o hynny oddi wrth Undeb y Myfyrwyr.

(v) os yw’r amgylchiadau’n gysylltiedig â thrydydd parti, rhaid i fyfyrwyr gyflwyno tystiolaeth ddogfennol annibynnol sy’n esbonio’r effaith a gafodd hyn arnynt. Os nad yw hyn yn bosib, gall myfyriwr gyflwyno tystiolaeth yn gysylltiedig â thrydydd parti cyhyd â’u bod wedi cael caniatâd ysgrifenedig ganddynt e.e rhiant, chwaer/brawd.

Pa fath o dystiolaeth nad yw’n dderbyniol i ategu fy amgylchiadau arbennig?

Fel arfer ni dderbynnir tystiolaeth ffotograffig yn dystiolaeth. Yr eithriad i hyn yw ffotograff o lythyr neu ddogfen swyddogol.

Beth os na allaf gael tystiolaeth annibynnol o amgylchiadau arbennig?

Mae’r Brifysgol yn sylweddoli bod posibilrwydd na all myfyrwyr gael tystiolaeth ddogfennol annibynnol ymhob amgylchiad. Os yw hyn yn wir, rhaid i chi roi disgrifiad manwl o’r amgylchiadau arbennig a’r effaith a gawsant ar eich asesiad/asesiadau. Rhowch esboniad llawn o’r rhesymau pam na fu’n bosibl cael tystiolaeth ddogfennol.

Os na fu modd darparu tystiolaeth annibynnol, efallai y caniateir i fyfyrwyr ailsefyll modiwl am farc heb ei gapio os cyflwynir achos cryf. Ond, mae tystiolaeth annibynnol yn dal i fod yn amod ar gyfer cael ystyriaeth dan drefn Drws Trugaredd, Apeliadau Academaidd, Adolygiadau Terfynol, a phenderfyniadau a wneir o dan y Rheoliad Academaidd ar Gynnydd Academaidd.

A ddylwn i gyflwyno ffurflen amgylchiadau arbennig os ydw i wedi methu dyddiad cau ar gyfer asesiad?

Os ydych wedi methu dyddiad cau asesiad am resymau meddygol/personol, dylech gyflwyno ffurflen amgylchiadau arbennig ynghyd â thystiolaeth ddogfennol sy’n berthnasol i ddyddiad/ddyddiadau cau’r asesiad/asesiadau dan sylw. Os ydych wedi colli’r dyddiad cau am resymau nad ydynt yn cael eu hystyried yn amgylchiadau arbennig, ni ddylech gyflwyno ffurflen.

Beth ddylwn i ei wneud os oes angen i mi fod i ffwrdd o’r Brifysgol am gyfnod byr am resymau meddygol neu bersonol?

Os oes rhaid ichi fod i ffwrdd o’r Brifysgol am gyfnod byr am resymau meddygol/personol, dylech gyflwyno ffurflen amgylchiadau arbennig os yw’r absenoldeb wedi effeithio ar eich perfformiad. Gall enghreifftiau gynnwys, ymhlith pethau eraill:

* salwch;
* cael triniaeth feddygol;
* profedigaeth;
* neu resymau lliniarol eraill.

Os yw’r absenoldeb yn debygol o bara am gyfnod hirach, dylech siarad â’ch adran oherwydd efallai y byddech yn dymuno tynnu’n ôl o’r Brifysgol dros dro.

Os derbynnir fy amgylchiadau arbennig, sut y gwneir iawn am y sefyllfa?

Os yw’r amgylchiadau arbennig wedi eich rhwystro rhag cwblhau gwaith i’w asesu neu sefyll arholiad, neu wedi peri ichi fethu, gallai Bwrdd Arholi’r Senedd gymeradwyo hawl i ailsefyll am farc llawn. Nid yw’n arferol codi marc modiwl oherwydd amgylchiadau arbennig. Mae mwy o fanylion am yr hyn y gallwch ei ddisgwyl i’w cael yn: <https://www.aber.ac.uk/cy/academic-registry/handbook/taught-schemes/>

A gafodd fy amgylchiadau arbennig eu derbyn?

Nid yw amgylchiadau arbennig yn cael eu derbyn/cadarnhau yn ystod y semester. Dim ond ar ddiwedd pob semester mae amgylchiadau arbennig yn cael eu hystyried gan fyrddau arholi.

Cyflwynais ffurflen amgylchiadau arbennig ond ni chaniatawyd estyniad. Beth ddylwn i ei wneud?

Ni allwch wneud cais am estyniad trwy gyflwyno ffurflen amgylchiadau arbennig.

I wneud cais am estyniad rhaid cyflwyno Ffurflen Gais am Estyniad, sydd i’w chael yn: [https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-(1).docx](https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-%281%29.docx) ac ar ôl ei llenwi ei hanfon gyda’r dystiolaeth ategol at y Swyddog Adrannol perthnasol. Mae rhestr o Swyddogion yr Adrannau i'w gweld yn: <https://www.aber.ac.uk/cy/academic-registry/handbook/taught-schemes/officers/>

Rhaid cyflwyno’r ffurflen gais a’r dystiolaeth ategol i’r adran academaidd o leiaf 3 diwrnod gwaith cyn y dyddiad cau. Bydd ceisiadau sy’n cyrraedd lai na 3 diwrnod gwaith cyn y dyddiad cau fel arfer yn cael eu hystyried gan Fwrdd Amgylchiadau Arbennig yr Adran/Gyfadran, a chynghorir myfyrwyr i ddilyn y drefn Amgylchiadau Arbennig (<https://www.aber.ac.uk/cy/academic-registry/handbook/taught-schemes/name-193260-cy.html>) Yr unig eithriad i'r amod hwn yw ei bod hi'n amlwg o'r dystiolaeth a rowch mai o fewn y cyfnod hwnnw o dri diwrnod y mae'r amgylchiadau meddygol/personol wedi codi.

Beth yw’r gwahaniaeth rhwng amgylchiadau arbennig ac estyniadau?

Gall estyniad roi amser ychwanegol ichi, rhwng un diwrnod a phedwar diwrnod ar ddeg, i gwblhau asesiad os effethiwyd arnoch gan amgylchiadau meddygol/personol. Dyma ddylid ei wneud os yw’r amgylchiadau’n cyfateb i ddyddiad cau asesiad ac mai dim ond ychydig amser sydd ei angen arnoch i gwblhau’r gwaith.

Dylech ddilyn trefn amgylchiadau arbennig os yw eich amgylchiadau meddygol/personol wedi eich rhwystro rhag cwblhau gwaith i’w asesu neu rhag sefyll arholiad; neu os llwyddoch i gwblhau pob asesiad ond eich bod yn credu bod yr amgylchiadau meddygol/personol wedi effeithio ar eich perfformiad cyffredinol.

Sut alla i wneud cais am estyniad i ddyddiad cau gwaith cwrs?

I wneud cais am estyniad rhaid cyflwyno Ffurflen Gais am Estyniad os oes **amgylchiadau meddygol/personol amlwg** (a ategir gan dystiolaeth ddogfennol annibynnol) wedi effeithio ar eich gallu i gyflwyno gwaith cwrs mewn pryd.  Mae’r Ffurflen Gais am Estyniad i’w chael yn: : [https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-(1).docx](https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-%281%29.docx)

Ar ôl ei llenwi anfonwch y ffurflen a’r holl dystiolaeth ategol at y Swyddog Adrannol perthnasol. Mae rhestr o Swyddogion Adrannol i'w gweld yn: [https://www.aber.ac.uk/cy/academic-registry/handbook/taught-schemes/stafflist/](https://www.aber.ac.uk/en/academic-registry/handbook/taught-schemes/officers/)

Rhaid cyflwyno’r ffurflen gais a’r dystiolaeth ategol i’r adran academaidd o leiaf 3 diwrnod gwaith cyn y dyddiad cau. Bydd ceisiadau sy’n cyrraedd lai na 3 diwrnod gwaith cyn y dyddiad cau fel arfer yn cael eu hystyried gan Fwrdd Amgylchiadau Arbennig yr Adran/Gyfadran, a chynghorir myfyrwyr i ddilyn y drefn Amgylchiadau Arbennig ([www.aber.ac.uk/cy/academic/special-circumstances/](http://www.aber.ac.uk/en/academic/special-circumstances/)). Yr unig eithriad i'r amod hwn yw ei bod hi'n amlwg o'r dystiolaeth a rowch mai o fewn y cyfnod hwnnw o dri diwrnod y mae'r amgylchiadau meddygol/personol wedi codi.

Beth ddylwn i ei wneud os ydw i’n cael anhawster i gwblhau asesiad erbyn y dyddiad cau?

Os ydych chi’n cael anhawster i gwblhau asesiad erbyn y dyddiad cau efallai y gallech wneud cais am estyniad os oes a**mgylchiadau meddygol/personol amlwg** (a ategir gan dystiolaeth ddogfennol) wedi effeithio ar eich gallu i gyflwyno gwaith cwrs mewn pryd.

I wneud cais am estyniad rhaid cyflwyno Ffurflen Gais am Estyniad, sydd i’w chael yn: [https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-(1).docx](https://www.aber.ac.uk/en/media/departmental/academicregistry/admissions/academicqualityhandbook/section3-assessmentoftaughtschemes/extensionpolicy/Ffurflen-Cais-am-Estyniad-2022-23-%281%29.docx) ac ar ôl ei llenwi ei hanfon gyda’r dystiolaeth ategol at y Swyddog Adrannol perthnasol. Mae rhestr o Swyddogion Adrannol i'w gweld yn: <https://www.aber.ac.uk/cy/academic-registry/handbook/taught-schemes/officers/>

Rhaid cyflwyno’r ffurflen gais a’r dystiolaeth ategol i’r adran academaidd o leiaf 3 diwrnod gwaith cyn y dyddiad cau. Bydd ceisiadau sy’n cyrraedd lai na 3 diwrnod gwaith cyn y dyddiad cau fel arfer yn cael eu hystyried gan Fwrdd Amgylchiadau Arbennig yr Adran/Gyfadran, a chynghorir myfyrwyr i ddilyn y drefn Amgylchiadau Arbennig <https://www.aber.ac.uk/cy/academic-registry/handbook/taught-schemes/name-193260-cy.html> Yr unig eithriad i'r amod hwn yw ei bod hi'n amlwg o'r dystiolaeth a rowch mai o fewn y cyfnod hwnnw o dri diwrnod y mae'r amgylchiadau meddygol/personol wedi codi.

Pa fath o dystiolaeth fydd angen i mi ei chyflwyno i ategu cais am estyniad?

Mae dogfennau tystiolaeth derbyniol yn cynnwys, ymhlith eraill:

(i) tystysgrif feddygol/iechyd ag iddi ddyddiad perthnasol i’r asesiad;

(ii) tystysgrif marwolaeth;

(iii) llythyr o gefnogaeth/esboniad gan wasanaeth cymorth yn y Brifysgol, neu sefydliad cymorth allanol addas. I weld manylion llawn y mathau o lythyrau y gall y Brifysgol eu darparu, ewch i: <https://faqs.aber.ac.uk/index.php?id=2490>

(v) os yw’r amgylchiadau’n gysylltiedig â thrydydd parti, rhaid i fyfyrwyr gyflwyno tystiolaeth ddogfennol annibynnol sy’n esbonio’r effaith a gafodd hyn arnynt. Os nad yw hyn yn bosib, gall myfyriwr gyflwyno tystiolaeth yn gysylltiedig â thrydydd parti cyhyd â’u bod wedi cael caniatâd ysgrifenedig ganddynt e.e rhiant, chwaer/brawd.

(v) Llythyr Ymgynghorol Anhwylderau Cyffredin / nodyn gan fferyllydd.

Pa fath o dystiolaeth nad yw’n dderbyniol i ategu cais am estyniad?

Fel arfer ni dderbynnir tystiolaeth ffotograffig yn dystiolaeth.  Yr eithriad i hyn yw ffotograff o lythyr neu ddogfen swyddogol.

Beth ddylwn i ei wneud os oes angen i mi wneud cais am estyniad ond na allaf gyflwyno tystiolaeth?

Os na allwch roi tystiolaeth ategol gyda'ch ffurflen, rhaid i chi roi rhesymau clir am fethu â gwneud hynny, a rhoi amcan pryd y bydd y dystiolaeth yn cael ei darparu. Gallai’r Swyddog Estyniadau ganiatáu estyniad wrth aros am y dystiolaeth. Os methir darparu’r dystiolaeth ategol yn nes ymlaen gallai’r hawl i estyniad gael ei ddiddymu a rhoddir marc o sero (0) am yr asesiad yn y Bwrdd Arholi dilynol.

Yn 2021-22 yn unig, gallai’r Swyddog Estyniadau ganiatáu estyniad heb dystiolaeth ategol, cyhyd â’ch bod wedi esbonio’n glir pam nad yw’n bosibl i chi gyflwyno tystiolaeth.

Caniatawyd estyniad o 14 diwrnod calendr i mi, ond rydw i angen rhagor o amser. Beth ddylwn i ei wneud?

Y cyfnod hiraf y gellir ei ganiatáu i estyniad yw pedwar diwrnod ar ddeg calendr, gan nodi cyfrifoldebau’r Brifysgol yng nghyswllt deddfwriaeth cydraddoldeb. Os na fydd hyn yn ddigon, fe’ch cynghorir i ddilyn trefn Amgylchiadau Arbennig, sydd i’w gweld yn: <https://www.aber.ac.uk/cy/academic-registry/handbook/taught-schemes/name-193260-cy.html>

Rydw i wedi methu dyddiad cau asesiad am resymau meddygol/personol. A allaf wneud cais am estyniad?

Na, ni fydd ceisiadau am estyniadau am sefyllfaoedd yn y gorffennol yn cael eu hystyried. Os methwyd â chyflwyno asesiad mewn pryd, fe’ch cynghorir i ddilyn trefn Amgylchiadau Arbennig, sydd i’w gweld yn: <https://www.aber.ac.uk/cy/academic-registry/handbook/taught-schemes/name-193260-cy.html>

A allaf wneud cais am estyniad i unrhyw fath o asesiad?

Na, mae rhai elfennau o waith i'w asesu na ellir caniatáu estyniad iddynt, er enghraifft, cyflwyniad grŵp neu berfformiad grŵp a asesir. Os ydych yn ansicr a ellir caniatáu estyniad dylech holi yn eich adran cyn cyflwyno'r ffurflen gais am estyniad. Os nad yw’n bosibl cael estyniad ac nad ydych yn gallu cwblhau’r asesiad, fe’ch cynghorir i ddilyn trefn Amgylchiadau Arbennig sydd i’w weld yn:  <https://www.aber.ac.uk/cy/academic-registry/handbook/taught-schemes/name-193260-cy.html>